כאבי ראש חזקים: גורמים אבחון וטיפול. כאבים חזקים בראש אינם תופעה שכיחה. רוב בני האדם סובלים או יסבלו מאפיזודות של כאבים בראש, רק בחלק קטן מהמקרים כאבי הראש הללו מוגדרים ככאבים קשים במיוחד. חלק מהאנשים סובלים מכאבים אלו בראש על בסיס יומי. מדובר בהפרעה בריאותית מגבילה ביותר ובמצב של התקף קשה לבצע את המטלות הפשוטות ביותר.
גורמי סיכון לכאב ראש מתחי כוללים: לחץ נפשי, עייפות, רעב עישון, חוסר שינה, חוסר בפעילות גופנית, רעב, הידוק לסתות, חריקת שיניים ועוד. גורמי סיכון למיגרנה: אכילה לא מסודרת, שינה לא מסודרת, לחץ רגשי, עישון, דיכאון, שתיית יתר של אלכוהול וקפה, רעשים חזקים, אור חזק, צריכת שוקולד, גבינה מיושנת, ירקות כבושים, בשר מועבד, תרופות (הורמונים, גלולות למניעת הריון), מין (נשים בסיכון גבוה יותר), גיל (בגיל העשרה שכיח יותר), רקע משפחתי, ריחות שונים, שינוי בגובה, מזג אוויר או באזור זמן ועוד. גורמי סיכון לכאב ראש מקבצי: עישון, רקע של ניתוח בראש, גיל 20 – 50, מין (גבר בסיכון גבוה יותר).
המאפיינים של כאב הראש והסימנים ותסמינים הנלווים לו משתנים מסוג אחד למשנהו. המיחושים יכולים להתפתח באופן הדרגתי או באופן חד, להימשך פחות משעה או לאורך מספר ימים, יכולים להקרין לאזורים שונים בראש או בפנים, יכולים להיות חדים, פועמים, קהים ועוד. כאב ראש מתחי הוא חרוב קל עד בינוני, עוטף את העורף ומשפיע לרוב על שני הצדדים. כאב ראש מסוג מיגרנה הוא פועם בצד אחד של הראש, עלולים להתלוות לו בחילה, הקאה, רגישות לאור ורעש. כאב ראש מקבצי מתאפיין במיחושים חריפים ביותר המתמקדים לרוב סביב העין, מתפתחים לרוב בתקופה מסוימת בשנה למשך חודש עד חודשיים.